stanford-oval/wikipedia huggingface dataset:
1930
Nobelin palkinnot

Nobelin fysiikanpalkinto: Chandrasekhara Raman
Nobelin kemianpalkinto: Hans Fischer
Nobelin lääketieteen palkinto: Karl Landsteiner
Nobelin kirjallisuuspalkinto: Sinclair Lewis
Nobelin rauhanpalkinto: Nathan Söderblom
Muuta

Elokuvavuosi 1930
Kirjallisuusvuosi 1930
Russkaja pravda

Russkaja pravdan vuoden 1282 käsikirjoituksen ensimmäinen sivu (laajennettu versio).
Russkaja pravda (’venäläinen oikeus’) on Kiovan Rusin aikainen lakikirja, jonka vanhin tunnettu käsikirjoitus on 1200-luvun lopulta. Sen on koonnut suuriruhtinas Jaroslav I Viisas. Russkaja pravda oli Kiovan Rusin ensimmäinen lakikokoelma, ja siitä oli käytössä laajennettu (121 artiklaa), lyhyt (43 artiklaa) ja tiivistetty versio. Laista on löydetty yli 100 käsikirjoitusta 1200-luvulta 1700-luvulle. Versiot säilyttivät auktoriteettinsa Kiovan Rusiin kuuluneissa ruhtinaskunnissa 1400-luvun loppuun asti.
1910-luvulla ajateltiin, että kirja on koottu vuonna 1019. Se on merkittävä muinaisslaavilaisten oikeustapojen ja -käsitteiden tuntemisen lähde. Sen alkuperäisistä slaavilaisista ja siihen vaikuttaneista muinaisskandinaavisista ja bysanttilaisista aineksista on tehty laajaa tutkimusta. Teosta on ollut kokoamassa myös suomensukuinen mies, Tšudin Miikkula. 1960-luvulla otaksuttiin tämän tapahtuneen vasta vuoden 1072 tienoilla.
Aiheesta muualla

Kuvia tai muita tiedostoja aiheesta Russkaja pravda Wikimedia Commonsissa
Star of the Seas

| Star of the Seas |
| --- | --- |

Tyyppi:  Risteilyalus
Lippuvaltio:   Bahama
Kotipaikka:  Nassau
Omistaja:  Royal Caribbean International
Rakennustelakka:   Pernon telakka, Meyer Turku, Turku, Suomi
Kölinlasku:  21. joulukuuta 2023
Neitsytmatka:  2025
Status:  rakenteilla
Tekniset tiedot
Bruttovetoisuus (GT):  250 800
Nopeus:  41 km/h
Nopeus:  22 kn
Matkustajia:  5 600
Miehistö:  2 350
Sisaralukset:  Icon of the Seas, Joy of the Seas
M/S Star of the Seas on Turun telakalla rakenteilla oleva toinen Icon-luokan risteilijä. Aluksen on määrä aloittaa liikennöinti kesällä 2025. Valmistuessaan aluksen on määrä jakaa titteli maailman suurimmasta risteilijästä vuonna 2023 valmistuneen M/S Icon of the Seas -sisaraluksen kanssa. Alus käyttää polttoaineenaan nesteytettyä maakaasua eli LNG:tä. Aluksen kölinlasku tapahtui 21. joulukuuta 2023.
Romeo Doubs

Green Bay Packersin laitahyökkääjä Romeo Doubs Lontoossa Tottenham Hotspur Stadiumilla ennen ottelua New York Giantsia vastaan 7. lokakuuta 2022.
Romeo Izziyh Doubs (s. 13. huhtikuuta 2000 Los Angeles, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Doubs edustaa NFL-joukkue Green Bay Packersia. Ennen NFL-uraansa hän pelasi Nevadan yliopiston joukkueessa. Packers varasi hänet neljännellä kierroksella 132. varausvuorolla vuoden 2022 NFL:n varaustilaisuudessa. Toukokuussa 2022 Doubs teki Packersin kanssa nelivuotisen tulokassopimuksen. Doubs on pelannut 43 NFL:n runkosarjan ottelua. Näissä otteluissa hänellä on 147 kiinniottoa. Näillä kiinniotoilla hän on edennyt 1 700 jaardia ja tehnyt 15 touchdownia. Doubs on pelannut kolme NFL:n pudotuspelien ottelua. Näissä otteluissa hänellä on 12 kinniottoa. Näillä kiinniotoilla hän on edennyt 247 jaardia ja tehnyt yhden touchdownin. Tilastot päivitetty kauden 2024 jälkeen.
Samuli Siltanen

Samuli Siltanen luennoi.
Samuli Siltanen (s. 1970, Helsinki) on suomalainen matemaatikko, joka työskentelee Helsingin yliopiston teollisuusmatematiikan professorina.
Koulutus ja ura

Siltanen valmistui diplomi-insinööriksi vuonna 1994 Teknillisestä korkeakoulusta (nykyään Aalto-yliopisto). Hän väitteli vuonna 1999 Teknillisessä korkeakoulussa professori Erkki Somersalon ohjauksessa väitöskirjalla Electrical impedance tomography and Faddeev Green's functions.
Vuosina 1999-2002 hän työskenteli Instrumentarium Imagingilla tuotekehittäjänä lääketieteellisen röntgenkuvausteknologian parissa. Hän oli Japan Society for the Promotion of Science Postdoctoral Fellow -rahoituksella Gunman yliopistossa Japanissa 2002–2004. Hän työskenteli tuotekehittäjänä yrityksissä GE Healthcare ja PaloDEx vuosina 2004–2005.
Siltanen aloitti matematiikan professorina vuonna 2006 Tampereen teknillisessä yliopistossa ja teollisuusmatematiikan professorina vuonna 2009 Helsingin yliopistossa.
Hän on toiminut Suomen Inversioseuran hallituksen puheenjohtajana vuodesta 2011.
Tutkimus

Siltasen tutkimusala sovelletussa matematiikassa on käänteiset ongelmat eli inversio-ongelmat. Inversio-ongelmissa kuljetaan seurauksista syihin ja pyritään tulkitsemaan epäsuoria mittauksia. Esimerkiksi tietokonetomografiassa potilaasta otetaan röntgenkuvia eri suunnista ja käytetään matemaattista takaisinlaskentaa potilaan sisäisen kolmiulotteisen rakenteen selvittämiseen. Tässä tapauksessa "syy" on potilaan kolmiulotteinen rakenne ja "seuraus" kokoelma kaksiulotteisia röntgenkuvia potilaasta.
Siltanen on julkaissut yhdessä Jennifer L. Muellerin kanssa tieteellisen monografian Linear and nonlinear inverse problems with practical applications (SIAM, 2012).
Tieteen yleistajuistamistoiminta

Siltasella on YouTubessa Samun tiedekanava, joka sisältää tiedeaiheisia videoita. Hän on julkaissut yhden yleistajuisen kirjan nimeltä Astu matematiikan maailmaan (Otava, 2019).
Palkinnot

2020 Suomen matemaattisen yhdistyksen Matematiikkapalkinto
2018 J.V.Snellman -palkinto
2015 Vuoden tiedekongressivaikuttajapalkinto (Arkistoitu – Internet Archive)
Aiheesta muualla

Siltasen tutkimuskotisivu
Siltasen kotisivu Helsingin yliopistossa (Arkistoitu – Internet Archive)
Samun tiedekanava YouTubessa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Israel  Belgia 
Tieteilijät:  MathSciNet  Mathematics Genealogy Project 
Muut:  IdRef
Venäjän keisarikunnan neljäs valtakunnanduuma

Venäjän keisarikunnan neljäs valtakunnanduuma oli vuonna 1912 valittu Venäjän keisarikunnan viimeinen duuma. Sen toiminta päättyi vuoden 1917 helmikuun vallankumoukseen.
Neljäs valtakunnanduuma kokoontui viisille valtiopäiville, joiden alkamis- ja päättymispäivät olivat juliaanisen kalenterin mukaan seuraavat:
15. marraskuuta 1912 – 25. heinäkuuta 1913
15. lokakuuta 1913 – 14. kesäkuuta 1914
26. heinäkuuta 1914 (ylimääräinen istunto ensimmäisen maailmansodan vuoksi)
27.–29. tammikuuta 1915
19. heinäkuuta 1915 – 20. kesäkuuta 1916
1. marraskuuta 1916 – 25. helmikuuta 1917
Puhemiehenä toimi koko neljännen duuman ajan oktobristi Mihail Rodzjanko.
Venäjän keisari Nikolai II hajotti neljännen valtakunnanduuman helmikuun vallankumouksen yhteydessä 11. maaliskuuta (26. helmikuuta) 1917. Joukko duuman edustajia kuitenkin kokoontui omin päin ja valitsi keskuudestaan puhemies Rodzjankon johtaman duuman väliaikaisen komitean. Se puolestaan asetti pari päivää myöhemmin Venäjän väliaikaisen hallituksen, jonka oli tarkoitus hallita maata perustuslakia säätävän kansalliskokouksen kokoontumiseen saakka. Väliaikainen hallitus ei enää kutsunut duumaa uudelleen koolle ja julisti sen virallisesti lakkautetuksi 20. (7.) lokakuuta 1917.
Primera Divisiónin kausi 2019–2020

| Primera Divisiónin kausi 2019–2020 |
| --- | --- |

Joukkueiden määrä:  20
Ajankohta:  16. elokuuta 2019 –  19. heinäkuuta 2020
Mestari:  Real Madrid
Toinen sija:  Barcelona
Kolmas sija:  Atlético Madrid
Pudonneet joukkueet:  Leganés, Mallorca, Espanyol
Ottelut:  380
Maalit:  942 (2,48 per ottelu)
Paras maalintekijä:  Lionel Messi (25)
Suurin kotivoitto:  Celta Vigo 6–0 Alavés (21. kesäkuuta 2020)
Suurin vierasvoitto:  Osasuna 0–5 Atlético Madrid (17. kesäkuuta 2020) Alavés 0–5 Barcelona (19. heinäkuuta 2020)
Eniten maaleja ottelussa:  Villarreal 4–4 Granada (17. elokuuta 2019)
Pisin voittoputki:  Real Madrid (10 ottelua)
Pisin tappioton putki:  Atlético Madrid (16 ottelua)
Pisin voitoton putki:  Athletic Bilbao Espanyol (10 ottelua)
Pisin tappioputki:  Espanyol (8 ottelua)
Alempi sarjataso:  Segunda División
  ← 2018–2019 :  2020–2021 → 
Primera Divisiónin kausi 2019–2020 oli Espanjan jalkapallon pääsarjan Primera Divisiónin 89. kausi. Kausi alkoi 16. elokuuta 2019 ja päättyi 19. heinäkuuta 2020. Hallitsevana mestarina kauteen lähti Barcelona. Edellisellä kaudella pudonneiden Rayo Vallecanon, Huescan ja Gironan tilalle nousivat Osasuna, Granada ja Mallorca, joista kaikki ovat pelanneet maan pääsarjassa myös aikaisemmin seurahistoriansa aikana.
19. huhtikuuta 2019 Puma julkaisi aloittavansa yhteistyön La Ligan kanssa ja valmistavansa ottelupallot maan molempiin ammattilaissarjoihin. Tämä samalla päätti La Ligan ja Niken välisen 23 vuotta kestäneen yhteistyön.
12. maaliskuuta 2020 maan pääsarja ja toiseksi korkein sarjataso Segunda División päätettiin keskeyttää ainakin kahden viikon ajaksi koronaviruspandemian levittäydyttyä kovalla vauhdilla Espanjassa. Myöhemmin 23. maaliskuuta sarjatasot päätettiin keskeyttää kokonaan. Tilanteen rauhoituttua kautta päätettiin jatkaa ja jäljellä olevat ottelut pelattiin 11. kesäkuuta – 19. heinäkuuta 2020 välisenä aikana. Kaikki jäljellä olevat ottelut pelataan ilman yleisöä.
Joukkueet > Nousu ja putoaminen

Sarjakaudelle osallistui yhteensä 20 joukkuetta, joista 17 olivat mukana myös edellisellä kaudella sekä lisäksi kolme uutta joukkuetta nousi mukaan alemmalta sarjatasolta Segunda Divisiónista. Alemmalta sarjaltatasolta voittaja nousee maan pääsarjaan seuraavaksi kaudeksi yhdessä sarjassa toiseksi tulleen kanssa. Kolmas nousijajoukkue ratkaistaan sijoille 3–6 tulleiden joukkueiden välillä playoff-menetelmällä. Kauden päätteeksi pääsarjan kolme heikoiten sijoittunutta joukkuetta putoavat Segunda Divisióniin.
Joukkueet > Joukkueet itsehallintoalueittain

Joukkueiden sijainnit kaudella 2019–20.
| Sija | Itsehallintoalue | Joukkueet | Lukumäärä |
| --- | --- | --- | --- |
| 1 |  Baskimaa | 4 | Alavés, Athletic Bilbao, Eibar ja Real Sociedad |
| 1 |  Madrid | 4 | Atlético Madrid, Getafe, Leganés ja Real Madrid |
| 3 |  Andalusia | 3 | Granada, Real Betis ja Sevilla |
| 3 |  Valencia | 3 | Levante, Valencia ja Villarreal |
| 5 |  Katalonia | 2 | Barcelona ja Espanyol |
| 6 |  Baleaarit | 1 | Mallorca |
| 6 |  Kastilia ja León | 1 | Valladolid |
| 6 |  Galicia | 1 | Celta Vigo |
| 6 |  Navarra | 1 | Osasuna |
Joukkueet > Tiedot

| Joukkue | Puheenjohtaja | Valmentaja | Kaupunki | Stadion | Kapasiteetti |
| --- | --- | --- | --- | --- | --- |
| Alavés |  Alfonso Fernández de Trocóniz |  Juan Muñiz | Vitoria-Gasteiz | Mendizorroza | 19 840 |
| Athletic Bilbao |  Aitor Elizegi |  Gaizka Garitano | Bilbao | San Mamés | 53 289 |
| Atlético Madrid |  Enrique Cerezo |  Diego Simeone | Madrid | Wanda Metropolitano | 68 456 |
| Barcelona |  Josep Maria Bartomeu |  Quique Setién | Barcelona | Camp Nou | 99 354 |
| Celta Vigo |  Carlos Mouriño |  Óscar García | Vigo | Abanca-Balaídos | 29 000 |
| Eibar |  Amaia Gorostiza |  José Luis Mendilibar | Eibar | Ipurua | 8 164 |
| Espanyol |  Chen Yansheng |  Francisco Rufete (va.) | Barcelona | RCDE Stadium | 40 000 |
| Getafe |  Ángel Torres Sánchez |  José Bordalás | Getafe | Coliseum Alfonso Pérez | 17 393 |
| Granada |  Jiang Lizhang |  Diego Martínez | Granada | Los Cármenes | 19 336 |
| Leganés |  María Victoria Pavón |  Javier Aguirre | Leganés | Butarque | 12 450 |
| Levante |  Quico Catalán |  Paco López | Valencia | Ciutat de València | 26 354 |
| Levante |  Quico Catalán |  Paco López | Valencia | Camilo Cano | 3 000 |
| Mallorca |  Andy Kohlberg |  Vicente Moreno | Palma | Son Moix | 24 262 |
| Osasuna |  Luis Sabalza |  Jagoba Arrasate | Pamplona | El Sadar | 18 570 |
| Real Betis |  Ángel Haro |  Alexis Trujillo (va.) | Sevilla | Benito Villamarín | 60 721 |
| Real Madrid |  Florentino Pérez |  Zinédine Zidane | Madrid | Santiago Bernabéu | 81 044 |
| Real Madrid |  Florentino Pérez |  Zinédine Zidane | Madrid | Alfredo Di Stéfano | 6 000 |
| Real Sociedad |  Jokin Aperribay |  Imanol Alguacil | San Sebastián | Anoeta | 39 500 |
| Sevilla |  José Castro Carmona |  Julen Lopetegui | Sevilla | Ramón Sánchez Pizjuán | 43 883 |
| Valencia |  Anil Murthy |  Voro (va.) | Valencia | Mestalla | 55 000 |
| Valladolid |  Ronaldo |  Sergio González | Valladolid | José Zorrilla | 28 012 |
| Villarreal |  Fernando Roig |  Javier Calleja | Vila-real | Estadio de la Cerámica | 24 890 |
Joukkueet > Valmentajavaihdokset

| Joukkue | Erotettu valmentaja | Lähti | Uusi valmentaja | Tuli |
| --- | --- | --- | --- | --- |
| Valencia |  Marcelino | 11. syyskuuta 2019 |  Albert Celades | 11. syyskuuta 2019 |
| Espanyol |  David Gallego | 7. lokakuuta 2019 |  Pablo Machín | 7. lokakuuta 2019 |
| Leganés |  Mauricio Pellegrino | 21. lokakuuta 2019 |  Javier Aguirre | 4. marraskuuta 2019 |
| Celta Vigo |  Fran Escribá | 3. marraskuuta 2019 |  Óscar García | 4. marraskuuta 2019 |
| Espanyol |  Pablo Machín | 23. joulukuuta 2019 |  Abelardo | 27. joulukuuta 2019 |
| Barcelona |  Ernesto Valverde | 13. tammikuuta 2020 |  Quique Setién | 13. tammikuuta 2020 |
| Real Betis |  Rubi | 21. kesäkuuta 2020 |  Alexis Trujillo (väliaik.) | 21. kesäkuuta 2020 |
| Espanyol |  Abelardo | 27. kesäkuuta 2020 |  Francisco Rufete (väliaik.) | 27. kesäkuuta 2020 |
| Valencia |  Albert Celades | 29. kesäkuuta 2020 |  Voro (väliaik.) | 29. kesäkuuta 2020 |
| Alavés |  Asier Garitano | 5. heinäkuuta 2020 |  Juan Muñiz | 5. heinäkuuta 2020 |
Tuomarit

Kaudelle 2019–2020 nimettiin 20 erotuomaria. Valentín Pizarro Gómez ja César Soto Grado nousivat ensimmäistä kertaa tuomitsemaan pääsarjatasolle. Kokenein päätuomareiden joukosta on Antonio Mateu Lahoz, jolle kuluva kausi on uran 12. Kauden päätteeksi urheilulehti Marca myöntää parhaiten suoriutuneelle erotuomarille Guruceta-palkinnon. Edelliskauteen tuomariuransa päättivät Alberto Undiano Mallenco ja Ignacio Iglesias Villanueva.
| --- | --- |
  Antonio Miguel Mateu Lahoz (12)  (2011)   Xavier Estrada Fernández (11)  (2013)   José Luis González González (11)   Carlos del Cerro Grande (9)  (2013)   Jesús Gil Manzano (7)  (2014)   Alejandro Hernández Hernández (7)  (2014)   Juan Martínez Munuera (7)  (2015)   Santiago Jaime Latre (6)   Mario Melero López (6)   José María Sánchez Martínez (5)  (2017):   Ricardo de Burgos Bengoetxea (5)  (2018)   Eduardo Prieto Iglesias (5)   José Luis Munuera Montero (4)  (2019)   Pablo González Fuertes (3)   David Medié Jiménez (3)   Javier Alberola Rojas (3)   Adrián Cordero Vega (2)   Guillermo Cuadra Fernández (2)  (2019)   Valentín Pizarro Gómez (1)   César Soto Grado (1)
Sarjataulukko

| Sij>  | Joukkue[ n k ]  | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | Real Madrid (M) | 38 | 26 | 9 | 3 | 70 | 25 | +45 | 87 | Pääsee Mestarien liigan lohkovaiheeseen. |
| 2 | Barcelona | 38 | 25 | 7 | 6 | 86 | 38 | +48 | 82 | Pääsee Mestarien liigan lohkovaiheeseen. |
| 3 | Atlético Madrid | 38 | 18 | 16 | 4 | 51 | 27 | +24 | 70 | Pääsee Mestarien liigan lohkovaiheeseen. |
| 4 | Sevilla | 38 | 19 | 13 | 6 | 54 | 34 | +20 | 70 | Pääsee Mestarien liigan lohkovaiheeseen. |
| 5 | Villarreal | 38 | 18 | 6 | 14 | 63 | 49 | +14 | 60 | Pääsee Eurooppa-liigan lohkovaiheeseen. |
| 6 | Real Sociedad | 38 | 16 | 8 | 14 | 56 | 48 | +8 | 56 | Pääsee Eurooppa-liigan lohkovaiheeseen. |
| 7 | Granada | 38 | 16 | 8 | 14 | 52 | 45 | +7 | 56 | Pääsee Eurooppa-liigan toiselle karsintakierrokselle. |
| 8 | Getafe | 38 | 14 | 12 | 12 | 43 | 37 | +6 | 54 |  |
| 9 | Valencia | 38 | 14 | 11 | 13 | 46 | 53 | −7 | 53 |  |
| 10 | Osasuna | 38 | 13 | 13 | 12 | 46 | 54 | −8 | 52 |  |
| 11 | Athletic Bilbao | 38 | 13 | 12 | 13 | 41 | 38 | +3 | 51 |  |
| 12 | Levante | 38 | 14 | 7 | 17 | 47 | 53 | −6 | 49 |  |
| 13 | Valladolid | 38 | 9 | 15 | 14 | 32 | 43 | −11 | 42 |  |
| 14 | Eibar | 38 | 11 | 9 | 18 | 39 | 56 | −17 | 42 |  |
| 15 | Real Betis | 38 | 10 | 11 | 17 | 48 | 60 | −12 | 41 |  |
| 16 | Alavés | 38 | 10 | 9 | 19 | 34 | 59 | −25 | 39 |  |
| 17 | Celta Vigo | 38 | 7 | 16 | 15 | 37 | 49 | −12 | 37 |  |
| 18 | Leganés (P) | 38 | 8 | 12 | 18 | 30 | 51 | −21 | 36 | Putoaa Segunda Divisióniin. |
| 19 | Mallorca (P) | 38 | 9 | 6 | 23 | 40 | 65 | −25 | 33 | Putoaa Segunda Divisióniin. |
| 20 | Espanyol (P) | 38 | 5 | 10 | 23 | 27 | 58 | −31 | 25 | Putoaa Segunda Divisióniin. |
Tilastot ja palkinnot > Pichichi-palkinto

Uutislehti Marca myöntää Pichichi-palkinnon pelaajalle, joka tekee eniten maaleja kauden aikana.
| Sija | Pelaaja | Joukkue | Maalit |
| --- | --- | --- | --- |
| 1 |  Lionel Messi | Barcelona | 25 |
| 2 |  Karim Benzema | Real Madrid | 21 |
| 3 |  Gerard Moreno | Villarreal | 18 |
| 4 |  Luis Suárez | Barcelona | 16 |
| 5 |  Raúl García | Athletic Bilbao | 15 |
| 6 |  Iago Aspas | Celta Vigo | 14 |
| 6 |  Lucas Ocampos | Sevilla | 14 |
| 8 |  Ante Budimir | Mallorca | 13 |
| 9 |  Álvaro Morata | Atlético Madrid | 12 |
| 10 |  Santi Cazorla | Villarreal | 11 |
| 10 |  Willian José | Real Sociedad | 11 |
| 10 |  Joselu | Alavés | 11 |
| 10 |  Jaime Mata | Getafe | 11 |
| 10 |  Lucas Pérez | Alavés | 11 |
| 10 |  Sergio Ramos | Real Madrid | 11 |
| 10 |  Roger | Levante | 11 |
Tilastot ja palkinnot > Zamora-palkinto

Urheilulehti Marca myöntää Zamora-palkinnon kauden parhaalle maalivahdille. Palkinnon voittavan maalivahdin tulee pelata kuitenkin kaudella vähintään 28 ottelua, joista jokaisessa vähintään 60 minuutin ajan.
| Sija | Nimi | Joukkue | Maalit | Ottelut | Suhde |
| --- | --- | --- | --- | --- | --- |
| 1 |  Thibaut Courtois | Real Madrid | 19 | 33 | 0.59 |
| 2 |  Jan Oblak | Atlético Madrid | 26 | 36 | 0.71 |
| 3 |  Unai Simón | Athletic Bilbao | 29 | 33 | 0.88 |
| 5 |  David Soria | Getafe | 37 | 38 | 0.97 |
| 5 |  Tomáš Vaclík | Sevilla | 31 | 32 | 0.97 |
Tilastot ja palkinnot > Zarra-palkinto

Uutislehti Marca myöntää Zarra-palkinnon kauden parhaalle espanjalaiselle maalintekijälle.
| Sija | Pelaaja | Joukkue | Maalit |
| --- | --- | --- | --- |
| 1 |  Gerard Moreno | Villarreal | 18 |
| 2 |  Raúl García | Athletic Bilbao | 15 |
| 3 |  Iago Aspas | Celta Vigo | 14 |
| 4 |  Álvaro Morata | Atlético Madrid | 12 |
Tilastot ja palkinnot > Hattutemput

| Pelaaja | Joukkue | Vastustaja | Tulos | Päivämäärä | Kierros | Lähde |
| --- | --- | --- | --- | --- | --- | --- |
|  Lionel Messi | Barcelona | Celta Vigo | 4–1 (K) | 9. marraskuuta 2019 | 13 |  |
|  Lionel Messi | Barcelona | Mallorca | 5–2 (K) | 7. joulukuuta 2019 | 16 |  |
|  Joaquín | Real Betis | Athletic Bilbao | 3–2 (K) | 8. joulukuuta 2019 | 16 |  |
|  Lionel Messi4 | Barcelona | Eibar | 5–0 (K) | 22. helmikuuta 2020 | 25 |  |
(K) – Koti ; (V) – Vieras
4 – Pelaaja teki neljä maalia.
Estadio de Son Moix palaa pääsarjanäyttämöksi kuuden vuoden tauon jälkeen.
Nuevo Estadio de Los Cármenesilla nähtiin jälleen pääsarjajalkapalloa kaudella 2019–2020.
Rolls

| Rolls Jokes Family Oy |
| --- | --- |

Tunnuslause:  Matkasi varrella
Perustettu:  1988
Perustaja:  Jouko Huumo, Soile Ojala
Toimitusjohtaja:  Arto Virtakari
Kotipaikka:  Seinäjoki
Toiminta-alue:  Suomi
Toimiala:  ravintolatoiminta
Tuotteet:  hampurilaisravintola
Kotisivu:  www.rolls.fi
Infobox OKVirheellinen NIMI-arvo: 
Rolls on vuonna 1988 Seinäjoella perustettu hampurilaisravintolaketju, jolla on noin sata toimipistettä ympäri Suomen.
Historia

Kaikkien aikojen ensimmäinen Rolls oli grillikioski, joka palveli Seinäjoen Kauppakadulla. Yrityksen toinen toimipiste avattiin Seinäjoen Torikeskukseen, minkä jälkeen Rolls laajeni Lapualle, Kauhajoelle ja Kauhavalle. Ensimmäinen Pohjanmaan ulkopuolinen ravintola avattiin Kuusamoon. Vuonna 2012 ketjulla oli yhteensä 72 ravintolaa, ja vuonna 2018 rikkoontui sadan ravintolan rajapyykki. Ketjujohtaja Jouko Huumo on arvioinut haastattelussa, että vuosittain avataan keskimäärin 5–10 uutta Rolls-ravintolaa .
Liiketoiminta

Rolls toimii yrittäjävetoisella franchising-periaatteella, pääosin muun liiketoiminnan yhteydessä shop-in-shop-konseptilla. Useimmat ravintolat toimivat esimerkiksi kauppakeskuksessa tai huoltoasemalla. Ketju ei peri yrittäjiltä liittymismaksua tai sopimuksen purkamiseen liittyviä sanktioita.
Liiketoiminta > Tuotteet

Kaikilla ketjun hampurilaisilla on Suomalaisen Työn Liiton myöntämä Avainlippu-tunnus, joka viestii kotimaisesta työstä. Rolls käyttää hampurilaisissaan pohjalaisen Ole’s Fast Foodin pihvejä, Snellmanin pekonia, suomalaisia luomukananmunia sekä satokauden salliessa Juvalla kasvatettua ja pakattua salaattia.
Valikoiman suosituimmat hampurilaiset ovat Mama, Papa ja Baby, joista Mama on koko ketjun myydyin tuote. Kyseiset tuotteet ovat olleet listalla yrityksen alkuajoista lähtien. Grilliruoan ja konseptitarjonnan väliin sijoittuva Rolls on laajentanut viime vuosina valikoimaansa muun muassa gluteenittomilla ja kasvisruokavalioon sopivilla tuotteilla.
Elokuussa 2019 Rollsin Vegan-hampurilainen sijoittui Ilta-Sanomien kasvishampurilaisten makuvertailussa toiselle sijalle.
Promobändi

Rolls-ketjulla on oma promobändi Rock & Rolls Cover Band. Bändi kiertää ketjun ravintoloissa ja markkinointitapahtumissa ympäri Suomen. Yhtyeessä on mukana ketjujohtaja Jouko Huumo ja hallintopäällikkö Tommi Oksanen. Ketjujohtaja Huumo on kertonut haastattelussa, että bändin kanssa kiertäminen on parempi tapa tulla kauppiaiden luokse kuin kravatti tiukalla ja puku päällä. Keikkojen aikana myydään usein myös eurolla juustohampurilaisia, joita on parhaimmillaan myyty 4 000 kappaletta yhden päivän aikana.
Aiheesta muualla

Kuvia tai muita tiedostoja aiheesta Rolls Wikimedia Commonsissa
Rollsin kotisivu
Kauhavan Rolls
Rolls ateria
Nikolai Markov

Nikolai Markov.
Nikolai Jevgenevitš Markov (tunnettu myös nimellä Markov II; 14. huhtikuuta (J: 2. huhtikuuta) 1866 Kursk, Venäjän keisarikunta – 12. huhtikuuta 1945 Wiesbaden, Saksa) oli venäläinen oikeistoradikaali ja äärikansallismielinen poliitikko. Hän oli näkyvimpiä johtajia Venäjän kansan liitossa, joka oli mustina sotnioina tunnetun äärikonservatiivisen liikkeen tärkein järjestö. Markovia on kutsuttu Venäjän ”taantumuksen symboliksi”.
Markov syntyi aateliseen maanomistajaperheeseen. Hän valmistui insinööriksi Pietarin rakennustekniikan instituutista vuonna 1892 ja työskenteli seuraavina vuosina rakennusinsinöörinä. Hän sai kollegineuvoksen arvonimen. Vuoden 1905 vallankumouksen aikana Markov perusti Kurskissa ”Kansallisen järjestyksen puolueen”, joka vuonna 1907 sulautui osaksi Venäjän kansan liittoa. Markov kuului Venäjän kansan liiton puoluejohtoon vuodesta 1908 ja oli sen edustajana kolmannessa ja neljännessä valtakunnanduumassa vuosina 1907–1917. Hänestä tuli käytännössä puolueen johtaja, kun Aleksandr Dubrovin syrjäytettiin vuoden 1909 lopussa. Puolueen sirpaloitumisen seurauksena Markov perusti vuonna 1912 ”Uuden Venäjän kansan liiton”, joka tunnettiin myös markovilaisina. Lisäksi hän vaikutti Vladimir Puriškevitšin johtamassa ”Arkkienkeli Mikaelin liitossa”.
Markov saavutti kyseenalaisen maineen yhtenä duuman oikeistosiiven johtajista ja jyrkkien antisemitistisen puheiden pitäjänä. Häntä alettiin kutsua nimellä ”Markov II”, koska hän oli toiseksi vanhin samannimisistä duumanedustajista. Hän julkaisi vuodesta 1915 äärioikeistolaista Zemštšina-lehteä. Hänet tunnettiin myös Suomen autonomian kiivaana vastustajana.
Markov pidätettiin helmikuun vallankumouksen aikana, mutta laskettiin vapaaksi toukokuussa 1917. Hän johti lakkautetun puolueensa seuraajaksi perustettua maanalaista organisaatiota. Lokakuun vallankumouksen jälkeen Markov pakeni Suomeen. Hän tuki Luoteis-Venäjän armeijaa, jonka oli tarkoitus kenraali Nikolai Judenitšin komennossa vallata Pietari takaisin bolševikeilta. Vuodesta 1920 Markov asui maanpaossa Saksassa ja julkaisi monarkistisia emigranttilehtiä. Hän johti vuosina 1921–1927 venäläisten valkoisten emigranttien perustamaa Ylintä monarkistineuvostoa ja toimi kruununtavoittelija Kirill Vladimirovitš Romanovin neuvonantajana. Viimeisinä vuosinaan hän teki yhteistyötä Saksan kansallissosialistisen hallinnon kanssa.